A4-0506/98

Ehdotus neuvoston asetukseksi maataloustuotteiden jakeluohjelmasta Venäjän federaatiolle (KOM(98)0725 - C4-0678/98 - 98/0343(CNS))

Ehdotus hyväksyttiin seuraavin tarkistuksin:

(Tarkistus 1)

1 artiklan 3 kohta

>Alkuperäinen teksti>

3. Tuotteiden toimittaminen tapahtuu peräkkäisissä vaiheissa, joiden jaksottamisesta sovitaan Venäjän viranomaisia kuullen.

>EP:n äänestyksessä hyväksytty teksti>

3.

Tuotteiden toimittaminen tapahtuu budjettivallan käyttäjän vahvistaman enimmäissumman mukaisesti, ja se toteutetaan peräkkäisissä vaiheissa, joiden jaksottamisesta sovitaan Venäjän viranomaisia kuullen ja ensimmäisestä toimituksesta lähtien sen jälkeen kun on tarkistettu, että Venäjän viranomaiset ovat moitteettomasti noudattaneet sisäistä jakelua ja saatujen resurssien käyttöä koskevia ehtoja.

(Tarkistus 2)

1 artiklan 4 kohdan ensimmäinen alakohta

>Alkuperäinen teksti>

4. Toimenpiteiden toteuttamisen edellytyksistä laaditaan yhteisön ja Venäjän välillä muistio, josta komissio käy neuvotteluja ja jonka se hyväksyy. Näihin edellytyksiin kuuluu etenkin, Venäjän viranomaisten ollessa tästä vastuullisia, tuotteiden myyminen paikallisilla markkinoilla sellaisiin hintoihin, jotka eivät aiheuta häiriötä kyseisten alueiden markkinoilla, ja se periaate, että myynnistä saatu tuotto käytetään yksinomaan sosiaalisten toimenpiteiden toteuttamiseen. Poikkeustapauksissa toimitettuja tuotteita voidaan jakaa ilmaiseksi kaikkein suurimmasta puutteesta kärsivälle väestölle kyseisillä alueilla.

>EP:n äänestyksessä hyväksytty teksti>

4.

Toimenpiteiden toteuttamisen edellytyksistä laaditaan yhteisön ja Venäjän välillä muistio, josta komissio käy neuvotteluja ja jonka se hyväksyy. Näihin edellytyksiin kuuluu etenkin, Venäjän viranomaisten ollessa tästä vastuullisia, tuotteiden myyminen paikallisilla markkinoilla sellaisiin hintoihin, jotka eivät aiheuta häiriötä kyseisten alueiden markkinoilla, ja se periaate, että myynnistä saatu tuotto käytetään yksinomaan sosiaalisten toimenpiteiden toteuttamiseen. Niihin kuuluu myös Venäjän viranomaisten tekemiin tarjouspyyntöihin sovellettavien periaatteiden määrittäminen sekä tuotteiden jakamisessa noudatettavien perusteiden vahvistaminen, joilla taataan EU:n tuen näkyvyys ja mahdollistetaan kansalaisjärjestöjen ja etenkin Punaisen ristin ja Caritas Internationalin osallistuminen tähän tehtävään. Poikkeustapauksissa toimitettuja tuotteita voidaan jakaa ilmaiseksi kaikkein suurimmasta puutteesta kärsivälle väestölle kyseisillä alueilla.

(Tarkistus 9)

3 artikla

>Alkuperäinen teksti>

Tuotteita toimitetaan veloituksetta korkeintaan seuraavat määrät:

1 000 000 tonnia leipävehnää

500 000 tonnia leipäruista

50 000 tonnia kokonaan hiottua

riisiä

100 000 tonnia sianlihaa ruhoina

150 000 tonnia naudanlihaa ruhoina

50 000 tonnia rasvatonta

maitojauhetta.

>EP:n äänestyksessä hyväksytty teksti>

Tuotteita toimitetaan veloituksetta korkeintaan seuraavat määrät:

1 000 000 tonnia leipävehnää

500 000 tonnia leipäruista

50 000 tonnia kokonaan hiottua

riisiä

100 000 tonnia sianlihaa ruhoina

150 000 tonnia naudanlihaa ruhoina

50 000 tonnia rasvatonta

maitojauhetta

50 000 tonnia jäädytettyä makrillia.

(Tarkistus 3)

4 artiklan 1 kohdan toinen alakohta

>Alkuperäinen teksti>

Jos käy ilmi, että toimien moitteeton sujuminen ei ole taattua ja etenkin, jos 1 artiklan 4 kohdassa mainittuja, muistioon sisältyviä määräyksiä ei noudateta, komissio lykkää yhden tai useamman jakson toimeenpanoa tai keskeyttää toimet kokonaan.

>EP:n äänestyksessä hyväksytty teksti>

Jos käy ilmi, että toimien moitteeton sujuminen

Venäjän viranomaisten toteuttamassa sisäisessä jakelussa ja resurssien käytössä ei ole taattua ja etenkin, jos havaitaan jälleenviennin riski tai jos 1 artiklan 4 kohdassa mainittuja, muistioon sisältyviä määräyksiä ei noudateta, komissio lykkää yhden tai useamman jakson toimeenpanoa tai keskeyttää toimet kokonaan.

(Tarkistus 4)

4 artiklan 1 kohdan neljäs alakohta

>Alkuperäinen teksti>

Komissio turvautuu varainhoitoasetuksen mukaisesti avointa tai rajoitettua tarjouskilpailumenettelyä tai suoraa sopimusta soveltaen ulkopuoliseen tekniseen apuun seurannan, tilintarkastuksen, valvonnan ja toimen moitteettoman sujumisen arvioinnin osalta myös Venäjän federaation rajojen sisäpuolella.

>EP:n äänestyksessä hyväksytty teksti>

Tämän toimen toteuttamisessa komissiota avustavat ulkopuoliset teknisen avun toimistot, joiden tehtäviin kuuluu ohjelman seuranta, tilintarkastus, valvonta ja arviointi etenkin Venäjän federaation rajojen sisäpuolella. Komissio määrittää tämän ulkopuolisen teknisen avun varainhoitoasetuksen mukaisesti avointa tai rajoitettua tarjouskilpailumenettelyä tai suoraa sopimusta soveltaen. Teknistä apua varten myönnettävä summa vahvistetaan talousarviomenettelyn yhteydessä.

(Tarkistus 5)

4 a artikla (uusi)

>Alkuperäinen teksti>

>EP:n äänestyksessä hyväksytty teksti>

4 a artikla

>Alkuperäinen teksti>

>EP:n äänestyksessä hyväksytty teksti>

Komissio välittää Venäjän kanssa tehdyn muistion Euroopan parlamentille ja neuvostolle. Se tiedottaa budjettivallan käyttäjälle säännöllisesti kunkin toimituksen yhteydessä näiden määrärahojen toteutuksesta ja muistion noudattamisesta etenkin avun jakamisen ja käytön osalta.

(Tarkistus 6)

6 a artikla (uusi)

>Alkuperäinen teksti>

>EP:n äänestyksessä hyväksytty teksti>

6 a artikla

>Alkuperäinen teksti>

>EP:n äänestyksessä hyväksytty teksti>

Venäjän hallitus laatii säännöllisesti ohjelman täytäntöönpanoa koskevia kertomuksia (avun jakelu ja saatujen resurssien käyttö), jotka välitetään komissiolle ja Euroopan parlamentille.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi maataloustuotteiden jakeluohjelmasta Venäjän federaatiolle (KOM(98)0725 - C4-0678/98 - 98/0343(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(98)0725 - 98/0343(CNS),

- neuvoston kuultua sitä EY:n perustamissopimuksen 43 artiklan mukaisesti (C4-0678/98),

- ottaa huomioon työjärjestyksensä 58 artiklan,

- ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan lausunnon (A4-0506/98);

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.